b'\n_START_ARTICLE_\n10 Days\n_START_PARAGRAPH_\n10 days er en serie av brettspill med reisetema. M\xc3\xa5let med spillet er \xc3\xa5 v\xc3\xa6re den f\xc3\xb8rste som lager en 10 dagers reiserute. Spillerne samler p\xc3\xa5 kort med forskjellige land og kj\xc3\xb8ret\xc3\xb8y og skal lage en sammenhengende rute. Serien er skapt av Alan R. Moon og Aaron Weissblum og utgitt av Out of the box. Totalt finnes det fem spill i serien: USA, Africa, Europe, Asia og Americanas (kommer i l\xc3\xb8pet av 2010).\n_START_SECTION_\n10 Days in the USA\n_START_PARAGRAPH_\nSom det f\xc3\xb8rste i serien ble \xc2\xab10 Days in the USA\xc2\xbb utgitt i 2003. Her finner du et kort for hver stat (totalt 50), 6 bilkort og 10 fly.\n_START_SECTION_\n10 Days in Africa\n_START_PARAGRAPH_\nSamme \xc3\xa5r kom ogs\xc3\xa5 \xc2\xab10 days in Africa\xc2\xbb. Ogs\xc3\xa5 her bruker man f\xc3\xb8tter, fly og bil. P\xc3\xa5 grunn av Afrikas geografi er det noen land som det finnes to kort av: Mali, Niger, Chad(Tsjad), Sudan og D.R Congo. Totalt er 40 land med, noe som betyr at enkelte mindre land er valgt bort.\n_START_SECTION_\n10 Days in Europa\n_START_PARAGRAPH_\nDet siste spillet som kom i 2003 var \xc2\xab10 days in Europa\xc2\xbb. Her ble b\xc3\xa5ter introdusert for f\xc3\xb8rste gang, slik at man kunne reise over Middelhavet eller Atlanterhavet. Til gjengjeld finnes det ikke biler i denne utgaven. 48 europeiske land er med, men sm\xc3\xa5stater som Licthenstein, San Marino og Monaco mangler.\n_START_SECTION_\n10 Days in Asia\n_START_PARAGRAPH_\nSpill nummer fire i serien kom f\xc3\xb8rst i 2007, og introduserte for f\xc3\xb8rste gang toglinjer. Totalt er 50 land med, og Indonesia, China, Russia, India, Saudi-Arabia og Iran har alle to kort med slik at det totalt er 56 landkort.\n_START_SECTION_\n10 Days in Americanas\n_START_PARAGRAPH_\nDette siste spillet i serien kommer i l\xc3\xb8pet av 2010. Fra bilder kan man se at cruiseskip vil bli introdusert.'